Diari Oficial de la Generalitat Valenciana


Sumari del DOGV 2307, del 11-07-1994 (1994/831944)

RESOLUCIÓ de 22 de juny de 1994, de la Direcció General de Relacions amb les Corts i del Secretariat del Govern, per la qual es disposa la publicació del conveni entre la Generalitat Valenciana Conselleria d'Educació i Ciència i l'Ajuntament d'Utiel, per al reconeixement de la validesa académica oficial dels ensenyaments de música de grau elemental que es faran al centre existent a la localitat d'Utiel, el titular del qual es l'esmentat Ajuntament.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2307

Data del DOGV
:   11-07-1994

Secció del DOGV
:   ALTRES DISPOSICIONS

Número del document
:   1994/831944


Data del document
:   22-06-1994

Organisme emissor
:   Conselleria de Educació i Ciència

Tipus de document
:   Resolució

RESOLUCIó de 22 de juny de 1994, de la Direcció General de Relacions amb les Corts i del Secretariat del Govern, per la qual es disposa la publicació del conveni entre la Generalitat Valenciana (Conselleria d'Educació i Ciència) i l'Ajuntament d'Utiel, per al reconeixement de la validesa acadèmica oficial dels ensenyaments de música de grau elemental que es faran al centre existent a la localitat d'Utiel, el titular del qual és l'esmentat Ajuntament. [94/4542]  
Subscrit, després de la tramitació prèvia reglamentària, entre la Generalitat Valenciana (Conselleria d'Educació i Ciència) i l'Ajuntament d'Utiel, el dia 29 d'abril de 1994, un conveni per al reconeixement de la validesa acadèmica oficial dels ensenyaments de música de grau elemental que es faran al centre existent a la localitat d'Utiel el titular del qual es l'esmentat Ajuntament, i en compliment del que estableix la clàusula novena del conveni, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0253/94, i que figura com a annex d'aquesta resolució.  
Valencia, 22 de juny de 1994.- El director general de Relacions amb les Corts i del Secretariat del Govern.  
Conveni entre la Generalitat Valenciana (Conselleria d'Educació i Ciència) i l'Ajuntament d'Utiel, per al reconeixement de la validesa acadèmica oficial dels ensenyaments de música de grau elemental que es faran al centre existent a la localitat d'utiel, el titular del qual és l'esmentat ajuntament.  
Valencia, 29 d'abril de 1994  
REUNITS:  
D'una banda, Joan Romero González, conseller d'Educació i Ciència de la Generalitat Valenciana, facultat per a aquest acte mitjançant un acord pres pel Govern Valencià en la reunió del dia 22 de març de 1994.  
I de l'altra, José Yagüe Hernández, alcalde president de l'Ajuntament d'Utiel, facultat per a aquest acte per l'acord del Ple de l'esmentat Ajuntament del dia 30 de desembre de 1993.  
MANIFESTEN:  
1. L'Ajuntament d'Utiel és titular del Centre Municipal d'Ensenyaments Musicals, amb número de codi 22545337, classificat, pel Decret 197/1988, de 26 de desembre, del Consell de la Generalitat Valenciana, com a centre no oficial reconegut d'ensenyament musical de grau elemental, amb autorització per a fer les assignatures de Solfeig i Teoria de la Música, Conjunt Coral, Piano, Violí, Violoncel, Oboè, Clarinet, Trompeta, Trombó, i instruments de membranes, làmines, manxes i similars, que s'amplia a les assignatures de Flauta, Saxòfon i Trompa, per l'Ordre de 12 de juliol de 1990, i a l'assignatura de Fagot, per l'Ordre de 24 d'abril de 1992, ambdues de l'aleshores anomenada Conselleria de Cultura, Educació i Ciència.  
2. El Reial Decret 389/1992, de 15 d'abril, pel qual es fixen els requisits mínims dels centres que fan ensenyaments artístics, determina, en la disposició transitòria setena, apartat 2, que el reconeixement de la validesa acadèmica oficial dels centres públics d'ensenyaments artístics no estatals s'haurà de fer per conveni entre aquests i l'administració educativa.  
3. L'Ajuntament d'Utiel va sol·licitar pel novembre de 1992, a l'empara de l'article 9 del Reial Decret 389/1992, de 15 d'abril, la reclassificació acadèmica de l'esmentat centre com a conservatori municipal de música de grau elemental.  
4. De la instrucció de l'expedient per part de la Inspecció Educativa es conclou que l'esmentat centre compleix el que estableix el Reial Decret 389/1992, de 15 d'abril, pel qual es fixen els requisits mínims dels centres que fan ensenyaments artístics, d'acord amb el que regula la disposició addicional setena.  
5. El projecte curricular presentat, segons l'informe de la Inspecció Educativa, s'ajusta als objectius, als continguts i al sistema d'avaluació corresponents als estudis del grau elemental sol·licitats, que estableix el Decret 151/1993, de 17 d'agost, del Consell de la Generalitat Valenciana.  
Per tot això, i en virtut de les competències que atorguen el Reial Decret 2093/83, de 28 de juliol, sobre traspàs de funcions i serveis de l'administració de l'estat a la de Comunitat Valenciana, en matèria d'educació, i la Llei 7/1985, de 2 d'abril, reguladora de les Bases de Règim Local, la Generalitat Valenciana, mitjançant la Conselleria d'Educació i Ciència, i l'Ajuntament d'Utiel acorden subscriure aquest conveni d'acord amb les següents  
CLàUSULES:  
Primera  
L'objecte d'aquest conveni és el reconeixement, per part de la Conselleria d'Educació i Ciència, de la validesa acadèmica oficial dels ensenyaments musicals del grau elemental que imparteix el Centre Municipal de Música d'Utiel, el qual passa a denominar-se, d'acord amb el que estableix l'article 2 del Reial Decret 389/1992, de 15 d'abril, Conservatori Elemental de Música.  
Aquest Conservatori impartirà, amb reconeixement oficial i plenes facultats acadèmiques, els ensenyaments previstos en la Llei 1/1990, de 3 d'octubre, corresponents a les especialitats de grau elemental següents: Piano, Flauta, Clarinet, Saxòfon, Trompeta, Trompa, Trombó, Tuba, Percussió i Violoncel.  
A efectes administratius el Conservatori Elemental de Música d'Utiel queda adscrit al Conservatori Elemental de Música de Requena (número de codi 55903259)  
Segona  
D'acord amb el que estableix l'apartat segon de la disposició transitòria primera del Reial Decret 389/1992, de 15 d'abril, s'autoritza també l'esmentat Conservatori a fer, amb reconeixement oficial, els ensenyaments de les especialitats esmentades en la clàusula anterior, més les assignatures de Solfeig i Teoria de la Música i de Conjunt Coral, corresponents als cursos del grau elemental regulats pel Decret 2618/1966, de 10 de setembre, provisionalment i fins a l'extinció d'aquests, segons el Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu, i la modificació d'aquest establerta en el Reial Decret 535/1993, de 12 d'abril de 1993.  
Tercera  
La capacitat màxima autoritzada de llocs escolars per a aquest centre haurà de ser de 157.  
Quarta  
Correspon al titular del Conservatori Elemental de Música d'Utiel, la dotació pressupostària necessària per a les despeses derivades del personal docent i no docent, i també del funcionament de l'esmentat centre, independentment de la posibilitat de concórrer a totes les convocatòries públiques que la Conselleria d'Educació i Ciència faça per a la concessió de subvencions als centres públics d'ensenyaments de música.  
Cinquena  
El titular del Conservatori es compromet:  
a) A complir els requisits establerts en el Reial Decret 389/1992, de 15 d'abril, pel qual s'estableixen els requisits mínims dels centres que imparteixen ensenyaments artístics.  
b) A complir el que, sobre òrgans de govern dels centres públics, estableix el títol tercer de la Llei Orgànica 8/1985, de 3 de juliol, Reguladora del Dret a l'Educació.  
c) Que els plans d'estudis, programes, nivells, dedicació horària del professorat i sistema d'avaluació que s'hagen de desplegar correspondran als establerts en la legislació vigent (Decret 2618/1966, Reial Decret 756/1992 de 26 de juny i Decret 151/1993, de 17 d'agost, del Consell de la Generalitat Valenciana), i hauran de sotmentre's a l'autoritat de la Conselleria d'Educació i Ciència i de la Inspecció Educativa, en els supòsits previstos en el Decret 180/1992, de 10 de novembre, del Consell de la Generalitat Valenciana, pel qual es regula l'organització i funcions de la Inspecció Educativa de la Comunitat Valenciana.  
d) Que l'organització escolar del conservatori seguesca les mateixes directrius acadèmiques que l'administració educativa dicte per als centres dependents de la Conselleria d'Educació i Ciència, i també a presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Conselleria d'Educació i Ciència les modificacions d'horari i els canvis de professorat que puguen produir-se, adjuntant-hi els documents que justifiquen el compliment de la titulació exigida del nou professorat.  
e) Custodiar les actes, expedients d'alumnes, registres de correspondència oficial i tots els documents de caràcter administratiu que es generen en virtut de les facultats que se li confereixen.  
Sisena  
Els efectes del present conveni s'entendran referits, pel que fa al reconeixement dels ensenyaments, a partir del curs acadèmic 1992-93.  
Setena  
Les modificacions que es produesquen en relació amb els ensenyaments, instal·lacions o altres requisits mínims que, d'acord amb el Reial Decret 389/1992, de 15 d'abril, haja de complir el centre, hauran de ser notificades a l'administració educativa, la qual instruirà l'expedient corresponent i el tramitarà de manera anàloga a com es fa en el cas dels centres privats.  
Les esmentades modificacions tindran efecte en el moment en què es modifique aquest conveni o se subscriga la corresponent addenda a aquest.  
Octava  
Aquest conveni tindrà una duració indefinida. No obstant això, podrà ser extingit per qualsevol de les causes següents:  
a. Per mutu acord de les parts  
b. Per incompliment de les obligacions assumides per alguna de les parts.  
c. Per denúncia d'una de les parts, amb un avís previ, com a mínim, de sis mesos abans de l'inici del curs acadèmic en el qual s'haja d'extingir.  
d. Per canvi de titularitat del centre o cessament de les activitats.  
Aquesta extinció tindrà efecte a partir de l'acabament del curs en què se'n produesca la causa.  
En els supòsits prevists en els punts b) i d), l'extinció requerirà la comunicació prèvia de la Conselleria d'Educació i Ciència al titular del conservatori.  
Novena  
Aquest conveni s'inscriurà en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més a més de ser publicat en el Diari Oficial de la Generalitat Valenciana.  
Com a prova de conformitat i perquè en quede constància, les dues parts firmen el present conveni en el lloc i la data consignats anteriorment.  
El conseller d'Educació L'alcalde president  
i Ciència de l'Ajuntament d'Utiel   
Joan Romero González José Yagüe Hernández